**Հեղինակ ուսուցիչ՝ Գայանե Կոստանդյան**

| **Առարկա** | Թվային գրագիտություն և համակարգչային գիտություն |
| --- | --- |
| **Դասարան և կիսամյակ** | 5-րդ դասարան, 1-ին կիսամյակ |
| **Թեմայի գլուխ և թեմա** | **Թեմա 5 (2 ժամ)**  **5-1․ Ո՞րն է լավ թվային աշխատանքը 1**  Բարելավում ենք աշխատանքը.  - լավ արտիֆակտի չափանիշներ: |
| **Օգտագործ-**  **վող նյութեր՝** | 1. <https://k12cs.org/framework-statements-by-concept/> 2. <https://lib.armedu.am/resource/29140>, էջ 19 |
| **Ամբողջա-**  **կան պատկեր և դասի նպատակ** | 1. Սովորողներն արդեն ունեն որոշակի գիտելիքներ աշխատանքների (արտիֆակտների) մասին։ 2. Այս դասին սովորողները կիմանան կամ դասի նպատակն է՝   գաղափար տալ արտիֆակտի մասին։   1. Այսօրվա դասի գիտելիքները սովորողները հետագայում կօգտագործեն արտիֆակտներ ստեղծելու նպատակով։ 2. Այս դասի թեման կապվում է իրական կյանքին հետևյալ կերպ՝   կկարողանան տարբեր նպատակների համար տարբեր արտիֆակտներ ստեղծել։ |
| **Վերջնարդյունքները** | Թեմայի ուսումնառության արդյունքում սովորողը կկարողանա.  - ստեղծել որևէ արտիֆակտ: |
| **Դասի ընթացք/ ընտրված մեթոդ/ներ** | 1. Սկիզբ (15 րոպե) 2. Հիմնական մաս (20 րոպե) 3. Ամփոփում (10 րոպե)   Ընտրված մեթոդներ և մեթոդական հնարներ՝ **Աշակերտական սահիկաշար (պրեզենտացիա)։** |
| **Տերմիններ** | Արտիֆակտ, հաշվողական համակարգ, հաշվարկային արտիֆակտ, ծրագրակազմ, աուդիո գործիքներ, վեբ էջ, անիմացիա, Google Drive/Google Փաստաթղթեր։ |
| **Տնային աշխատանք** | Որևէ ծրագրի օգնությամբ պատրաստած պրեզենտացիան դարձնել տեսահոլովակ: (Եթե համակարգչում ունեք Microsoft Office 2010 փաթեթը, կարող եք դարձնել նրա օգնությամբ): |

**Դասի ընթացքը**

| **Գործողություն սովորողների հետ** | **Հստակեցնող ուղղորդող կետեր, հստակ ձևակերպումներ, հարցեր, գաղափարներ և այլն** | **Առցանց** | **Տևող** |
| --- | --- | --- | --- |
|  | **Սկիզբ** **Աշակերտական սահիկաշար (պրեզենտացիա)** |  | 15ր |
|  | **Ներածություն**  Աշակերտներին տալիս եմ որոշակի տեղեկատվություն արտիֆակտի մասին։  **Արտիֆակտը** մարդու ստեղծագործական գործունեության արդյունքն է։  **Հաշվողական արտիֆակտը** այն ամենն է, որը ստեղծվել է մարդու կողմից համակարգչի միջոցով: Այն կարող է պարունակել ծրագիր, պատկեր, աուդիո, տեսահոլովակ, ներկայացում, վեբ էջի ֆայլ և այլն:  Հաշվարկային արտիֆակտը բացի ուժեղ կողմերից, կարող է ունենալ նաև թույլ կողմեր, սխալներ՝ կախված արտիֆակտի տեսակից: Օրինակ, աղյուսակը կարող է պարունակել սխալ հաշվարկներ, նկարները՝ ոչ համապատասխան չափեր և այլն: |  | 5ր |
| Աշակերտներին բաժանում եմ խմբերի և բացատրում սահիկաշար պատրաստելու գլխավոր սկզբունքները: | Տալիս եմ որոշակի տեղեկատվություն սահիկաշարի արտաքին տեսքի, բովանդակության, որևէ նյութ ներկայացնելիս սահիկաշարի խոսքը պատկերներով լրացնելու դերի մասին։ Հիշեցնում եմ որակյալ կամ ազդեցիկ սահիկաշարի գլխավոր սկզբունքները, օգտվելով հայտնի նմանօրինակ սահիկաշարերից: |  | 5ր |
| Թեման բաժանում եմ մի քանի տրամաբանական մասի և խնդրում, որպեսզի աշակերտական խմբերը պատահականության սկզբունքով ընտրեն իրենց ենթաթեման։ | Նախապես թեմաները բաժանել եմ տրամաբանական հաջորդականությամբ ենթաթեմաների։  Աշակերտներին չեմ հայտնում Թեման, այլ միայն տալիս եմ ենթաթեմաները, դա ինձ հնարավորություն կտա նաև պրեզենտացիաներից հետո խնդրել աշակերտներին դասավորել **թեմաներն այնպես, որ ստացվի թեմայի ներկայացման տրամաբանական հաջորդականություն։**  Թեման չհայտնելը նաև թույլ կտա աշակերտներին իրականացնել նեղ հետազոտություն միայն իրենց ենթաթեմայի վերաբերյալ։ |  |  |
| Հանձնարարում եմ որպեսզի աշակերտները ուսումնասիրեն ենթաթեմային առնչվող նյութեր և դուրս գրեն այն կետերը, որոնք անհրաժեշտ է ենթաթեման լավագույնս ներկայացնելու համար։ | Արդեն պատրաստել եմ հարցեր, որոնց պատասխանելով աշակերտները կկարողանան լավագույնս պատրաստել իրենց սահիկաշարը։  Հ1 Լսարանի ուշադրությունը գրավելու համար կարևո՞ր է արդյոք պրեզենտացիայի վերնագիրը։  Հ2Շատ գույների կիրառումը պրեզենտացիայում թույլատրելի՞ է։  Հ3 Նկարների առկայությամբ սլայդներն արդյո՞ք ավելի գրավիչ են։ |  | 5ր |
|  | Այստեղ նշում եմ այն նյութերը, որոնք կցվում են, և որոնք պետք է աշակերտները ուսումնասիրեն մինչև սահիկաշար պատրաստելը։  Ն1 [1-ին ենթաթեմա](https://docs.google.com/document/d/1noc6bBof4-LlXVsOuuPp0DNgi19Y5Ezpw6Zevk6EIi0/edit)    Ն2 [2-րդ ենթաթեմա](https://docs.google.com/document/d/1eX-GjYSIPFoRYO_iKq5W36JTTw3bqddQgQuzijadHkM/edit)    Ն3 [3-րդ ենթաթեմա](https://docs.google.com/document/d/1E6sJDsOGlwLqGjhQaP-m3NFDObe9YfoxwhKHyyyXmek/edit) |  |  |
|  | **Հիմնական մաս** |  |  |
| Խնդրում եմ աշակերտներին ուշադրություն դարձնել հատկապես ուշագրավ և տպավորիչ փաստերի վրա, որոնք հետաքրքիր կլինեն իմանալ ցանկացած աշակերտին։ | Առաջարկում եմ պատասխանել հարցերի կամ սահիկաշարում տալ հարցեր լսարանին, որոնք մեծ հետաքրքրություն կառաջացնեն լսարանի մոտ։  Հ1 Բերեք գեղեցիկ նախադասության մեկ օրինակ։  Հ2 Թվարկեք մի քանի արձակ ստեղծագործություն։  Հ3 Որևէ չափածո ստեղծագործությունից արտասանել 2 տող։  **Խմբային աշխատանք։** |  | 20ր |
|  | **Ամփոփում** |  | 10ր |
| Տալիս եմ գնահատման աղյուսակը բոլոր թիմերին իրենց ընկերների սահիկաշարը գնահատելու համար։  Ժամանակ եմ տրամադրում աշակերտներին, որպեսզի նրանք ծանոթանան գնահատման աղյուսակին և հարցեր տան։  Աղյուսակում նաև նշել եմ այն տեսանելի վկայությունները, որոնք հնարավոր է արձանագրել նյութը դիտելիս։  Լսում եմ եմ աշակերտների սահիկաշարով կամ թղթի վրա պատրաստված նյութերը։ | Նախապես պատրաստել եմ գնահատման աղյուսակ, որում երեք չափանիշներով նկարագրված է, լավ, միջին և թերի սահիկաշարին բնորոշ հատկությունները։ Այդ նյութը կցում եմ սույն մեթոդական թերթիկին։  [Գնահատման աղյուսակ](https://docs.google.com/document/d/1QiawFHf2zpxraUCE4SwtSzMcMIwWkv0h0N5K7bZvqc4/edit)  Չփ1 Առաջադրանքն ավարտին հասցնելը։  Չփ2 Առաջադրանքը կատարելու հմտությունը։  Չփ3 Առաջադրանքի ուղղագրական եվ կետադրական սխալները։ |  | 5ր |
| Առաջարկում եմ յուրաքանչյուր խմբին ներկայացնել գլխավոր թեմայի իրենց տարբերակը և նշել ինչ հաջորդականությամբ է պետք ներկայացնել խմբերի պատրաստած նյութերը, որպեսզի թեման առավել ընկալելի և տպավորիչ լինի։ |  |  | 5ր |

# 